[{"text_idx": "#000001", "text": "Elva valla su\u0308mboolika leidmiseks kuulutati juulis 2017 va\u0308lja su\u0308mboolika konkurss. Kokku laekus konkursi raames 27 vo\u0303istlusto\u0308o\u0308d, esitada tuli lipu, vapi ja logo kavand. Su\u0308mboolika konkursi komisjon, kuhu kuulusid esindajad ko\u0303ikidest u\u0308hinenud omavalitsustest, on to\u0308id hinnanud ning kolm parimat to\u0308o\u0308d on 29.11-05.12 rahvaha\u0308a\u0308letusel, et selgitada va\u0308lja elanike arvamus."}, {"text_idx": "#000002", "text": "Va\u0308rske Va\u0308rv. To\u0308o\u0308 la\u0308bivaks temaatikaks on teravus, mis avaldub nii vapi kujus kui motiividel, viidates ta\u0308psusele, konkreetsusele, julgusele ning jo\u0303ulisele edasiliikumisele. Vapi po\u0303hi va\u0308rvid sinine, kollane/ kuldne viitavad piirkonna la\u0308hiajaloolisele kuurortpaiga staatusele. Sinine va\u0308rv su\u0308mboliseerib vett ja kollane/ kuldne pa\u0308ikest. Mo\u0303lemad on vajalikud pidevaks kasvuks ja arenguks. Lisaks su\u0308mboliseerib sinine va\u0308rv Elva vallas asuvaid ja Elva vallaga piirnevaid erinevaid siseveekogusi. Vapi po\u0303hikujundiks on ma\u0308nnika\u0308bi, mis viitab Elva valla ma\u0308ndidele ja ma\u0308nnimetsadele. Ma\u0308nnika\u0308bi su\u0308boliseerib uut algust ja igavesti kestvat nooruslikku pealehakkamist ning elujo\u0303udu. Nii lipul, vapil kui ka logol on kasutatud la\u0308bivat teravlainelist motiivi su\u0308mboliseerides ko\u0303ike, mis eelpool on nimetatud."}, {"text_idx": "#000003", "text": "Icon. Autori esimesed mo\u0303tted Elvast ja u\u0308mbritsevast piirkonnast on seotud looduse ja sealse maastikuga. Va\u0308rvideks on valitud roheline ja sinine, sest need on puhtuse, looduse ja arengu va\u0308rvid. Roheline su\u0308mboliseerib kasvu nagu ka looduses. Elva valla puhul ta\u0308histab see rohket metsaala ja ka muud loodust. Roheline va\u0308rv mo\u0303jub rahustavalt ja positiivselt, tekitab mo\u0303nusa meeleolu ning sel on vo\u0303ime panna inimesed kuhugi kuuluma- antud juhul Elva valda, u\u0308htsesse liidetud kogukonda. Sinine va\u0308rv on puhtuse ja kindluse va\u0308rv, Elva vallas su\u0308mboliseerib sinine rohkeid ja\u0308rvesid ja veekogusid, kuid ka enesekindlust, mis tekitab inimestes olulise tunde- kindlustunde. Sinine on ka tarkuse va\u0308rv, see kiirgab edast sihikindlust ja suuri eesma\u0308rke. Su\u0308mboliks on valitud kuue lehega lo\u0303pmatusse kasvav puu, mil pole ei algust ega lo\u0303ppu- see on elu su\u0308mbol. Kuus lehte puul kujutavad kuue omavalitsuse saamist u\u0308heks vallaks."}, {"text_idx": "#000004", "text": "Kuldsel kilbil kuus okaspuutaime ja sinine piit. Autor on selgitanud, et sinine piit ta\u0308histab vallaga ku\u0308lgnevat Vo\u0303rtsja\u0308rve, kuldne taust su\u0308mboliseerib maad kui kuldava\u0308a\u0308rt toitjat ja ka kui pa\u0308ikeselist suvituspiirkonda. Kuus okaspuutaime viitavad paikkonna kaunitele metsadele ja kuuele u\u0308heks tervikuks u\u0308hinenud omavalitsusele."}, {"text_idx": "#000005", "text": "Rahvaha\u0308a\u0308letus toimub 29.11-05.12.2017. Ha\u0308a\u0308letada ja to\u0308o\u0308dega la\u0308hemalt tutvuda saad siit- "}, {"text_idx": "#000006", "text": "Ha\u0308a\u0308letada saavad Rahvastikuregisti ja\u0308rgi 16- aastased ja vanemad Elva vallas elavad inimesed. Ha\u0308a\u0308letamine toimub VOLIS keskkonnas, kuid ha\u0308a\u0308letada saab ka Elva linnavalitsuses, Konguta vallamajas (Annikoru tee 7/1, Annikoru ku\u0308la), Palupera vallavalitsuses (Hellenurme ku\u0308la), Puhja vallavalitsuses (Elva tee 1, Puhja alevik), Rannu raamatukogus (Elva tee 7, Rannu alevik) ja Ro\u0303ngu vallavalitsuses (Valga mnt 6a, Ro\u0303ngu alevik) to\u0308o\u0308pa\u0308evadel. Palun vo\u0303ta kaasa isikut to\u0303endav dokument!"}, {"text_idx": "#000020", "text": "Seenekorjamise ABC: mida seenel ka\u0308ies ta\u0308hele panna?"}]